Aquesta retrospectiva neix de la col·laboració entre la Fundació Gala-Salvador Dalí i el Vittoriano i fa un recorregut tant humà com artístic de Dalí. L'exposició es divideix en tres seccions a més d'una introducció a l'artista i a l'home a través de fotografies del pintor realitzades pel fotògraf rus-americà Philippe Halsman, i a través també de vídeos que permeten escoltar la veu del pintor i veure algunes de les seves performances.
En la primera de les tres seccions s'analitza la forta influència dels grans artistes del Barroc i del Renaixement italians en la creació de Dalí com són Leonardo da Vinci, Rafael, Bramante, Palladio, Miquel Àngel, Piero della Francesca, Bernini, etc. El segon àmbit mostra obres de la talla d'Impressions d'Àfrica, El piano surrealista, Àngelus arquitectònic de Millet,Autoretrat tou amb bacó fregit o l'Espectre del Sex Appeal. I finalment, la tercera secció mostra per primera vegada l'empremta que Itàlia deixa a Dalí arran dels múltiples viatges que hi va fer. Hi ha projectes amb Luchino Visconti, col·laboracions en revistes, o el tracte amb personatges com Federico Fellini.
Del 9 de març a l' 1 de juliol de 2012
Pàgina web del Ministero dei beni e delle attività culturali e del turismo